Burjassot celebra el Dia de la Policia Local amb el lliurament de condecoracions i reconeixements
2025-07-24

L’Auditori de la Casa de Cultura de Burjassot acollirà, divendres que ve 11 de novembre, la celebració del Dia de la Policia Local de Burjassot. L’acte institucional començarà a les 12.00 h, amb el lliurament de condecoracions a diferents agents i comandaments i de reconeixements públics a diverses persones i entitats que, de manera desinteressada, han col·laborat i col·laboren amb la Policia Local.

Un acte institucional aquest que se celebrarà davant un nodrit grup de convidats i convidades entre autoritats, alts comandaments dels cossos i forces de seguretat de caràcter local, autonòmic i nacional, així com de diferents representants de la societat civil de Burjassot.

Una vegada entregades les plaques de reconeixement a les entitats i persones que col·laboren amb la Policia Local es procedirà a entregar les Medalles de la Creu al Mèrit Policial amb distintiu blau als components de la Policia Nacional, Guàrdia Civil i Policia Local de València que han col·laborat de manera activa amb la Policia Local de Burjassot.

Després d’aquesta primera part, es donarà inici al lliurament de reconeixements a la plantilla de la Policia Local de Burjassot i de les Creus al Mèrit Policial amb distintiu blanc i amb distintiu blau.

Després de l’acte institucional hi haurà un vi d’honor per a totes les persones convidades en l’antic Mercat Municipal.